

**ประเภทโครงการ**

**□ ใหม่ 1 ปี**

**□ ต่อเนื่อง ปี ปีนี้เป็นปีที่ ...**

**สัญญารับทุนวิจัยส่งเสริมส่วนงานวิชาการ**

**สถาบันเทคโนโลยีพระจอมเกล้าเจ้าคุณทหารลาดกระบัง**

 สัญญาเลขที่ 2564-02-XX-XXX

 วันที่ เดือน พ.ศ. 2564

สัญญานี้ทำขึ้น ณ สำนักบริหารงานวิจัยและนวัตกรรมพระจอมเกล้าลาดกระบัง สถาบันเทคโนโลยีพระจอมเกล้าเจ้าคุณทหารลาดกระบัง ตั้งอยู่เลขที่ 1 ซอยฉลองกรุง 1 แขวงลาดกระบัง เขตลาดกระบัง กรุงเทพมหานคร 10520 โดย ผศ.ดร.รัชนี กุลยานนท์ ตำแหน่ง รองอธิการบดีฝ่ายวิจัยและนวัตกรรม ซึ่งต่อไปนี้ในสัญญาเรียกว่า **“ผู้ให้ทุน”** ฝ่ายหนึ่ง กับ กรอกชื่อผู้รับทุน (ต้องระบุคำนำหน้านามเป็น นาย/นาง/นางสาว เท่านั้น)เลขที่บัตรประจำตัวประชาชน อายุ ปี สัญชาติ ตั้งบ้านเรือนอยู่ที่ ที่อยู่ตามระบุในบัตรประชาชน

อาชีพ พนักงานสถาบัน /ข้าราชการ ตำแหน่ง ตำแหน่งทางวิชาการ

หน่วยงานที่สังกัด คณะ โทรศัพท์ ที่ติดต่อสะดวก อีเมล ที่ใช้ปัจจุบัน

ซึ่งต่อไปในสัญญานี้เรียกว่า **“ผู้รับทุน”** อีกฝ่ายหนึ่ง คู่สัญญาได้ตกลงทำสัญญากันมีข้อความดังต่อไปนี้

 ข้อ 1. ผู้ให้ทุนตกลงให้ทุนแก่ผู้รับทุน โดยผ่านคณะกรรมการกองทุนวิจัยสถาบันเทคโนโลยีพระจอมเกล้าเจ้าคุณทหารลาดกระบัง ประจำปีงบประมาณ XXXX จำนวน XXX,XXX.- บาท ( ตัวอักษร )

เพื่อดำเนินการวิจัยเรื่อง

(ภาษาไทย)

(ภาษาอังกฤษ)

ผู้รับทุนสัญญาว่าจะดำเนินการให้แล้วเสร็จ ตามเอกสารแนบท้ายหมายเลข 2 (ข้อเสนอโครงการ) โดยมีระยะเวลาการวิจัย 1 ปี ปีนี้เป็นปีที่ ตั้งแต่วันที่ 1 เดือน มกราคม พ.ศ. 2564 ถึงวันที่ 31 เดือน ธันวาคม พ.ศ. 2564

 ข้อ 2. ทั้งนี้ ผู้รับทุนขอรับรองว่าไม่เคยรับทุนวิจัยเรื่องเดียวกันนี้จากแหล่งอื่นอยู่ก่อน และจะไม่นำโครงการวิจัยที่ได้รับทุนนี้ ไปขอทุนจากแหล่งทุนอื่นเพิ่มเติมอีก เว้นแต่จะได้รับความยินยอมเป็นหนังสือจากผู้ให้ทุนก่อน พร้อมทั้งทราบและเข้าใจระเบียบ ข้อบังคับ และประกาศการให้ทุนที่มีอยู่แล้วขณะที่ทำสัญญานี้ และต้องปฏิบัติตามระเบียบ/ประกาศ/สัญญารับทุน/คู่มือ ที่เกี่ยวข้อง และ/หรือ ระเบียบ/ประกาศอื่นๆ ที่อาจกำหนดขึ้นในภายหน้าโดยเคร่งครัด และผู้ให้ทุนจะจ่ายเงินทุนสนับสนุนตามสัญญาให้กับผู้รับทุนเป็นงวดๆ ตามกำหนด เวลา เงื่อนไขตามรายละเอียดที่กำหนดไว้ในเอกสารแนบท้ายสัญญา ดังต่อไปนี้

 เอกสารแนบหมายเลข 1 เงื่อนไขของสัญญา จำนวน ...... หน้า

 เอกสารแนบหมายเลข 2 ข้อเสนอโครงการ จำนวน ...... หน้า

เอกสารแนบหมายเลข 3 การเบิกจ่ายงบประมาณ จำนวน ...... หน้า

เอกสารแนบหมายเลข 4 การรายงานความก้าวหน้าและผลงานของโครงการ จำนวน ...... หน้า

 ข้อ 3. เอกสารแนบท้ายสัญญาดังกล่าวข้างต้นให้ถือเป็นส่วนหนึ่งของสัญญานี้ ในกรณีที่ข้อความในเอกสารแนบท้ายสัญญา ขัดแย้งกับข้อความในสัญญานี้ให้ถือตามข้อความในสัญญา และในกรณีที่เอกสารแนบท้ายสัญญานี้ขัดหรือแย้งกันเองหรือสัญญามิได้กล่าวไว้ ให้ถือปฏิบัติตามคำวินิจฉัยของผู้ให้ทุน โดยให้ผู้ให้ทุนมีอำนาจตีความและวินิจฉัยปัญหาเกี่ยวกับการปฏิบัติตามสัญญานี้ คำวินิจฉัยและการตีความของผู้ให้ทุนให้ถือเป็นที่สุด

ข้อ 4. สัญญาฉบับนี้ทำขึ้นสองฉบับ มีข้อความถูกต้องตรงกัน คู่สัญญาได้อ่านและเข้าใจข้อความในสัญญานี้โดยละเอียดตลอดแล้ว จึงได้ลงลายมือชื่อและประทับตรา (ถ้ามี) ไว้เป็นสำคัญต่อหน้าพยาน และคู่สัญญาต่างยึดถือไว้ฝ่ายละฉบับ

|  |  |
| --- | --- |
| (ลงชื่อ) ผู้ให้ทุน(ผศ.ดร.รัชนี กุลยานนท์)รองอธิการบดีฝ่ายวิจัยและนวัตกรรม | กรณีโครงการ 1 ปี ให้ใช้เครื่องหมาย -(ลงชื่อ) ลงนามจริง 2 ชุด ผู้รับทุน( ให้พิมพ์/เขียนตัวบรรจง )หัวหน้าโครงการวิจัย |
|  |  |
| (ลงชื่อ) พยาน(ผศ.ดร.ณัฐนนท์ ไพบูลย์ศิลป์)รักษาการแทนผู้อำนวยการ สำนักบริหารงานวิจัยและนวัตกรรมพระจอมเกล้าลาดกระบัง | (ลงชื่อ) ลงนามจริง 2 ชุด พยาน(ดร.ณัฎฐ์ดนัย สินสมุทรผดุง)ผู้ช่วยคณบดี คณะวิศวกรรมศาสตร์ |

|  |
| --- |
| เอกสารแนบหมายเลข 1 |

**เงื่อนไขของสัญญา**

**ข้อ 1. การดำเนินงาน**

 1.1) สัญญานี้มีผลบังคับใช้นับตั้งแต่วันทำสัญญานี้ โดยผู้ให้ทุนตกลงให้ทุนและผู้รับทุนตกลงรับทุนเพื่อดำเนินโครงการวิจัยตามสัญญานี้เท่านั้น โดยผู้รับทุนจะต้องใช้เงินทุนที่ได้รับตามสัญญา เพื่อดำเนินการให้เป็นไปตามวัตถุประสงค์ของโครงการวิจัย และจะต้องใช้อย่างประหยัดและเหมาะสม ตามที่กองทุนวิจัยกำหนด

1.2) ผู้รับทุนต้องดำเนินการวิจัยตามโครงการในทันที นับแต่วันลงนามในสัญญา ด้วยความวิริยะอุตสาหะและรับรองว่าจะไม่นำงานตามโครงการวิจัยนี้บางส่วนหรือทั้งหมดไปให้ผู้อื่นรับช่วง เว้นแต่จะได้รับความยินยอมจากผู้ให้ทุนเป็นหนังสือก่อน ถ้าหากผู้รับทุนมิได้เริ่มดำเนินการภายใน 30 (สามสิบ) วัน นับจากวันดังกล่าว ผู้ให้ทุนมีสิทธิบอกเลิกสัญญา และจะต้องดำเนินการวิจัยตามวิธีการที่เสนอไว้ตามเอกสารแนบหมายเลข 2 ให้ครบถ้วนสมบูรณ์ โดยงานวิจัยทั้งหมดหรือส่วนใหญ่ของโครงการต้องทำในประเทศไทย

1.3) การเปิดบัญชีโครงการ ผู้รับทุนจะต้องดำเนินการเปิดบัญชีออมทรัพย์กับธนาคารเป็นการเฉพาะสำหรับโครงการนั้นๆ โดยระบุชื่อบัญชีเงินฝากเป็นชื่อบุคคลจำนวน 2 คน หรือให้เป็นไปตามที่แหล่งทุนกำหนด ให้ผู้รับทุน จัดทำใบสำคัญรับเงิน จำนวน 1 ฉบับ แนบประกอบการเบิกจ่าย โดยยื่นต่อกองคลัง จำนวน 1 ฉบับ พร้อมจัดทำบัญชีการเงิน และเก็บหลักฐานการเบิกจ่ายเงินให้เรียบร้อย เป็นระบบ เพื่อรอการตรวจสอบ

กรณีมีค่าใช้จ่ายที่เกิดจากการโอนเงินเข้าบัญชี ผู้รับทุนต้องรับผิดชอบค่าธรรมเนียมหรือค่าใช้จ่ายนั้นๆ หากโครงการต่อเนื่อง ตั้งแต่ 2 ปีขึ้นไป ผู้รับทุนสามารถใช้บัญชีเดิม เพื่อรับทุนวิจัยในปีถัดไปได้

1.4) หากมีรายได้หรือผลประโยชน์ใดๆ ที่เกิดขึ้นในระหว่างการดำเนินงานวิจัย ผู้รับทุนจะต้องนำรายได้หรือผลประโยชน์ดังกล่าวเข้าบัญชีโครงการ และรายงานให้ผู้ให้ทุนทราบเป็นหนังสือโดยเร็ว ตลอดจนบันทึกรายรับดังกล่าวในแบบรายงานการใช้จ่ายเงินเสนอต่อผู้ให้ทุนตามระยะเวลาที่ผู้ให้ทุนกำหนด และหากมีค่าภาษีอากร หรือมีค่าใช้จ่ายอื่นใดที่เกิดขึ้นจากการได้รับเงินอุดหนุนการวิจัยตามสัญญานี้ ให้เป็นความรับผิดชอบของผู้รับทุนแต่ละฝ่ายเอง และไม่ถือว่าเป็นค่าใช้จ่ายที่อยู่ในข่ายได้รับการสนับสนุนเงินอุดหนุนภายใต้สัญญานี้

1.5) การเปลี่ยนแปลงใดๆ เกี่ยวข้องด้วยรายละเอียดตามโครงการที่ได้รับอนุมัติแล้ว อาทิเช่น การเปลี่ยนแปลงบุคคลในโครงการ การเปลี่ยนแปลงการดำเนินงานโครงการ การขยายเวลาดำเนินการ การยุติโครงการ หรืออื่นๆ ผู้รับทุนต้องมีหนังสือแจ้งให้ผู้ให้ทุนทราบล่วงหน้าไม่น้อยกว่า 15 (สิบห้า) วัน พร้อมทั้งจัดส่งเอกสารการเปลี่ยนแปลงนั้นๆ มายังสำนักบริหารงานวิจัยและนวัตกรรมพระจอมเกล้าลาดกระบัง เพื่อดำเนินการรายงานผลต่อคณะกรรมการกองทุนวิจัยพิจารณาอนุมัติไป ทั้งนี้ ผู้ให้ทุนมีสิทธิที่จะให้ความเห็นชอบกับการเปลี่ยนแปลงนั้นๆ หรือปรับเปลี่ยนโครงการ หรือให้ความเห็นชอบกับการแก้ไขเปลี่ยนแปลงโครงการ หรือยุติการสนับสนุนทุนวิจัยได้ตามความเหมาะสม

1.6) กรณีหากไม่สามารถทำการวิจัยตามโครงการให้แล้วเสร็จได้ภายในกำหนดเวลาตามสัญญา ผู้รับทุนต้องแจ้งเหตุผลให้ผู้ให้ทุนทราบเป็นหนังสือ และขออนุมัติขยายเวลาก่อนวันสิ้นสุดสัญญาไม่น้อยกว่า 15 (สิบห้า) วัน ทั้งนี้ ผู้ให้ทุนทรงไว้ซึ่งสิทธิที่จะพิจารณาอนุมัติให้ขยายเวลาหรือไม่ก็ได้ โครงการที่ได้รับอนุมัติให้ขยายเวลาได้จะถือเอาวันสุดท้ายของการขยายเวลาเป็นวันกำหนดส่งผลงาน หากพ้นกำหนดวันส่งผลงานนั้นให้ถือว่าผู้รับทุนส่งผลงานล่าช้า

1.7) ระหว่างรับทุน หากผู้รับทุนประสงค์จะลาออก ผู้รับทุนต้องมีหนังสือแจ้งให้ผู้ให้ทุนทราบล่วงหน้าไม่น้อยกว่า 60 (หกสิบ) วัน ก่อนวันที่จะลาออก ทั้งนี้ ผู้รับทุนจะต้องดำเนินการปิดโครงการ พร้อมคืนเงินคงเหลือและดอกเบี้ย (ถ้ามี)

1/3

1.8) อุปกรณ์หรือครุภัณฑ์ใดๆ ที่ผู้รับทุนได้จัดซื้อโดยเงินทุนตามสัญญานี้ ให้ดำเนินการจัดซื้อครุภัณฑ์ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 โดยผู้รับทุนต้องมีหนังสือขอความอนุเคราะห์จัดซื้อพร้อมแนบหลักฐานอื่นๆ ที่เกี่ยวข้อง แจ้งมายังสำนักบริหารงานวิจัยและนวัตกรรมพระจอมเกล้าลาดกระบัง เพื่อดำเนินการทำหนังสือขอความอนุเคราะห์จัดซื้อครุภัณฑ์โครงการวิจัยเสนอให้สำนักงานพัสดุเป็นผู้ดำเนินการจัดซื้อจัดจ้าง และลงทะเบียนครุภัณฑ์ต่อไป

ผู้รับทุนจะต้องใช้และบำรุงรักษาอุปกรณ์หรือครุภัณฑ์การวิจัยดังกล่าวให้อยู่ในสภาพที่ใช้การได้ดีเสมอ กรณีที่อุปกรณ์หรือครุภัณฑ์การวิจัยเสียหาย โดยเหตุที่ผู้รับทุนต้องรับผิด ผู้รับทุนต้องจัดการซ่อมแซมให้อยู่ในสภาพที่ใช้งานได้ดีดังเดิมด้วยค่าใช้จ่ายของตนเอง หากเพิกเฉยไม่จัดการซ่อมแซมอุปกรณ์หรือครุภัณฑ์ดังกล่าว ผู้ให้ทุนมีสิทธิซ่อมแซมเองและเรียกให้ผู้รับทุนชดใช้ค่าใช้จ่ายตามจำนวนที่ผู้ให้ทุนได้ออกค่าใช้จ่ายไป และผู้รับทุนยินยอมให้ผู้ให้ทุนหรือผู้ที่ได้รับมอบหมายเข้าตรวจอุปกรณ์หรือครุภัณฑ์ได้ทุกเวลา

เมื่อเสร็จสิ้นการวิจัยตามสัญญานี้แล้ว ผู้รับทุนต้องดำเนินการส่งมอบครุภัณฑ์ โดยมอบหมายให้หัวหน้าส่วนงานที่เจ้าของโครงการสังกัดสามารถพิจารณานำไปใช้ประโยชน์ได้ตามที่เห็นสมควร ทั้งนี้ให้เป็นไปตามที่กองทุนกำหนด

**ข้อ 2. มาตรฐานการวิจัย**

2.1) ผู้รับทุนรับรองว่าหากโครงการวิจัยที่มีความเกี่ยวข้องกับมนุษย์จะต้องได้รับความเห็นชอบจากคณะกรรมการจริยธรรมการวิจัยในมนุษย์ก่อนดำเนินการวิจัยที่มีความเกี่ยวข้องกับมนุษย์ดังกล่าว หรือหากโครงการเป็นการวิจัยในสัตว์ทดลองจะต้องได้รับความเห็นชอบจากคณะกรรมการจริยธรรมการวิจัยในสัตว์ทดลองก่อนดำเนินการวิจัยในสัตว์ทดลองดังกล่าว ตลอดจนแนบสำเนาเอกสารที่แสดงว่าได้รับความเห็นชอบดังกล่าวพร้อมกับข้อเสนอโครงการวิจัย หรือจัดส่งเอกสารให้ผู้ให้ทุนทราบล่วงหน้าก่อนดำเนินการวิจัยที่มีความเกี่ยวข้องกับมนุษย์ หรือการวิจัยในสัตว์ทดลองหรือโครงการที่เกี่ยวข้องกับมาตรฐานการวิจัยอื่นด้วย

2.2) ผู้รับทุนต้องรับผิดชอบการดำเนินงานโครงการโดยคำนึงถึงความปลอดภัยของผู้ร่วมดำเนินงาน ตัวอย่างที่ใช้ในการทดลองและสิ่งแวดล้อม ทั้งนี้ ให้เป็นไปตามจริยธรรมการวิจัย

**ข้อ 3. การเผยแพร่ผลงานวิจัย**

 3.1) สิทธิในทรัพย์สินทางปัญญาใดๆ ที่เกิดขึ้นจากโครงการวิจัยตามสัญญานี้ เป็นสิทธิร่วมกันของผู้ให้ทุนและผู้รับทุนกับคณะนักวิจัย โดยผู้รับทุนกับคณะนักวิจัยยินยอมมอบอำนาจให้ผู้ให้ทุนเป็นผู้ทำนิติกรรมใดๆ ที่เกี่ยวข้องกับผลประโยชน์ในผลงานวิจัยแต่ผู้เดียว และผู้ให้ทุนตกลงแบ่งผลประโยชน์ที่ได้รับจากทรัพย์สินทางปัญญานั้นให้แก่ผู้รับทุนกับคณะนักวิจัย ตามเกณฑ์ที่กำหนด

หากผู้รับทุนและคณะนักวิจัยต้องการนำผลการวิจัยไปใช้ประโยชน์ใดๆ จะต้องทำความตกลงเป็นหนังสือกับผู้ให้ทุนก่อน

ผู้รับทุนจะต้องรับผิดและชดใช้ค่าเสียหายใดๆ อันเกิดขึ้นจากการละเมิดบทบัญญัติแห่งกฎหมาย หรือละเมิดสิทธิใดๆ ในทรัพย์สินทางปัญญาของบุคคลที่สาม ซึ่งผู้รับทุน และผู้ที่รับมอบหมายนำมาใช้ในการปฏิบัติงานตามเอกสารแนบหมายเลข 1 นี้

 3.2) ผู้รับทุนต้องเปิดเผยผลการวิจัยทั้งหมดต่อผู้ให้ทุน และต้องให้ความร่วมมือกับผู้ให้ทุน ในการเปิดเผยผลงานวิจัยทั้งหมดเพื่อโฆษณาเผยแพร่ ให้เกิดประโยชน์ต่อสาธารณชน เว้นแต่จะได้มีการตกลงกันเป็นหนังสือเป็นอย่างอื่น ในกรณีที่จะต้องดำเนินการเพื่อยื่นขอรับสิทธิบัตรหรือสิทธิอื่นใดที่ได้รับความคุ้มครองตามกฎหมายทรัพย์สินทางปัญญา หรือเพื่อประโยชน์ในการโอนสิทธิในการถ่ายทอดเทคโนโลยีผู้รับทุนต้องให้ข้อมูลผลการวิจัยแก่ผู้ให้ทุน และจะเปิดเผยผลการวิจัยไม่ได้ จนกว่าจะได้ยื่นขอรับสิทธิบัตรหรือสิทธิอื่นใดที่ได้รับความคุ้มครองตามกฎหมายทรัพย์สินทางปัญญาเสร็จเรียบร้อยแล้ว

2/3

3.3) ในการเผยแพร่ข้อมูล ข่าวสารอันเกี่ยวกับผลงานวิจัยตามโครงการ ในสิ่งพิมพ์ใดหรือสื่อใดในแต่ละครั้ง ผู้รับทุนต้องระบุข้อความว่า **“ได้รับทุนอุดหนุนจากกองทุนวิจัยสถาบันเทคโนโลยีพระจอมเกล้าเจ้าคุณทหารลาดกระบัง”** หรือ **“This work is supported by King Mongkut’s Institute of Technology Ladkrabang [grant number]”** หรือข้อความที่มีความหมายเดียวกัน และส่งสำเนาของสิ่งที่ได้เผยแพร่นั้นให้ผู้ให้ทุนด้วย

**ข้อ 4. สิทธิและการยกเลิกสัญญา**

4.1) ทั้งสองฝ่ายตกลงกันเป็นหนังสือเพื่อเลิกสัญญานี้โดยกำหนดเวลาที่สัญญาสิ้นสุดลงไว้ด้วย

4.2) ผู้ให้ทุนมีสิทธิระงับงานทั้งหมดหรือบางส่วน หรือบอกเลิกสัญญานี้ได้ กรณีผู้ให้ทุนเห็นว่าผู้รับทุนมิได้ปฏิบัติงานด้วยความชำนาญ หรือด้วยความเอาใจใส่ในวิชาชีพเท่าที่พึงคาดหมายได้จากนักวิจัยในระดับเดียวกัน หรือมิได้ปฏิบัติตามสัญญาข้อใดข้อหนึ่ง หรือเมื่อผู้ให้ทุนเห็นว่าควรจะยุติโครงการวิจัยตามสัญญา ในกรณีเช่นนี้ผู้รับทุนต้องคืนเงินทุนเต็มจำนวนให้กับผู้ให้ทุน พร้อมดอกเบี้ย (ถ้ามี) ภายใน 30 (สามสิบ) วัน นับแต่วันที่ได้รับแจ้งเป็นหนังสือจากผู้ให้ทุน

4.3) ผู้ให้ทุนมีสิทธิระงับงานทั้งหมดหรือบางส่วน หรือบอกเลิกสัญญานี้ได้ กรณีผู้ให้ทุนพิจารณาเห็นว่า การดำเนินงานโครงการของผู้รับทุนจะล่าช้าเกินกว่าระยะเวลาที่กำหนดตามสัญญานี้ หรือจะเนิ่นนานเกินกว่าระยะเวลาตามโครงการที่รับทุนอันเป็นเหตุให้โครงการของผู้รับทุนจะไม่เป็นประโยชน์อีกต่อไป

เมื่อผู้ให้ทุนใช้สิทธิบอกเลิกสัญญาตาม (4.2) หรือ (4.3) ให้ถือว่าสิ้นสุดลงทันทีนับแต่วันที่ผู้รับทุนได้รับหนังสือแจ้งบอกเลิกสัญญาจากผู้ให้ทุน ซึ่งผู้รับทุนต้องหยุดดำเนินงานโครงการทันทีและดำเนินการทุกวิถีทางเพื่อลดค่าใช้จ่ายใดๆ ที่อาจมีให้น้อยที่สุด โดยผู้รับทุนไม่มีสิทธิเรียกร้องค่าใช้จ่ายที่เกิดขึ้นจากการดำเนินงานโครงการนับแต่วันที่สัญญานี้สิ้นสุดลงและไม่มีสิทธิเรียกร้องค่าเสียหายหรือค่าตอบแทนใดๆ จากผู้ให้ทุนทั้งสิ้น

------------------------------------------------------------------

3/3

เอกสารแนบหมายเลข 2

**ข้อเสนอโครงการ**

**1. สรุปข้อเสนอโครงการ**

|  |  |
| --- | --- |
| **เลขที่สัญญา** |  |
| **ประเภททุน** | **ทุนวิจัยส่งเสริมส่วนงานวิชาการ** |
| **ชื่อโครงการ** | (ภาษาไทย) |
|  | (English) |
| **ผู้เสนอโครงการ** | ชื่อ-สกุล (ใส่ตำแหน่งทางวิชาการ) |
|  | คณะ |
| **ผู้ร่วมวิจัย** | (1) ชื่อ-สกุล (ใส่ตำแหน่งทางวิชาการ) | สัดส่วนการวิจัย XX% |
|  | (2) ชื่อ-สกุล (ใส่ตำแหน่งทางวิชาการ) | สัดส่วนการวิจัย XX% |
|  | (3) ชื่อ-สกุล (ใส่ตำแหน่งทางวิชาการ) | สัดส่วนการวิจัย XX% |
| **งบประมาณ** | XXX,XXX.- บาท (ตัวอักษร) |
| **ระยะเวลาดำเนินการ** |  |
| **ลักษณะโครงการ** | □ โครงการใหม่ |
|  | □ ต่อเนื่อง.................ปี ปีนี้เป็นปีที่....................... |

|  |
| --- |
| เอกสารแนบหมายเลข 3 |

**การเบิกจ่ายงบประมาณ**

**1. เงื่อนไขการเบิกจ่ายเงิน**

|  |  |
| --- | --- |
| **การเบิกจ่ายเงิน** | การเบิกจ่ายเงินทุนสนับสนุนให้เป็นไปตามประกาศคณะกรรมการกองทุนวิจัย สถาบันเทคโนโลยีพระจอมเกล้าเจ้าคุณทหารลาดกระบัง เรื่อง เกณฑ์การเบิกจ่ายเงินจากกองทุนวิจัย ลงวันที่ 4 กุมภาพันธ์ 2552  |
| **งบประมาณรวมทั้งโครงการ** | XXX,XXX.- บาท (ตัวอักษร) |
| **งบลงทุน**  | XXX,XXX.- บาท (ตัวอักษร) |
| **งบประมาณที่ได้รับทั้งหมดหลังหักงบลงทุน** | XXX,XXX.- บาท (ตัวอักษร) |
| **งวดที่ 1**  | เบิกจ่ายเงินทุนสนับสนุนร้อยละ 95 **ของงบประมาณที่ได้รับทั้งหมดหลังหักงบลงทุน** โดยจะเบิกจ่ายให้เมื่อผู้รับทุนและผู้ให้ทุนทำสัญญารับทุนนี้เรียบร้อยแล้ว |
| **งบประมาณที่ได้รับ** | XXX,XXX.- บาท (ตัวอักษร) |
|  |  |
| **งวดที่ 2**  | เบิกจ่ายเงินทุนสนับสนุนส่วนที่เหลือทั้งหมด ร้อยละ 5 เมื่อผู้ให้ทุนได้รับรองรายงานฉบับสมบูรณ์ และรายงานฯ ผ่านการพิจารณาให้ปิดโครงการแล้ว |
| **งบประมาณที่ได้รับ** | XXX,XXX.- บาท (ตัวอักษร) |

**การเบิกจ่ายงบประมาณ**

**2. สรุปแผนการใช้จ่ายเงิน**

|  |  |  |  |  |
| --- | --- | --- | --- | --- |
| **รายการค่าใช้จ่าย** | **งวดที่ 1****(เฉพาะงบลงทุน)** | **งวดที่ 1 (95%)****(บาท)** | **งวดที่ 2 (5%)****(บาท)** | **รวมงบประมาณ****ตลอดโครงการ** |
| **1. งบบุคลากร (ไม่เกิน 30% หลังหักงบลงทุน)** |  |  |  |
|  1.1 ค่าตอบแทนคณะผู้วิจัย |  | 0.00 | 0.00 | **0.00** |
|  1.2 ค่าจ้างผู้ช่วยวิจัย |  | 0.00 | 0.00 | **0.00** |
| **รวมงบบุคลากร** |  | 0.00 | 0.00 | **0.00** |
| **2. งบดำเนินงาน** |  |  |  |  |
|  2.1 ค่าตอบแทน |  | 0.00 | 0.00 | **0.00** |
|  2.2 ค่าใช้สอย |  | 0.00 | 0.00 | **0.00** |
|  2.3 ค่าวัสดุ |  | 0.00 | 0.00 | **0.00** |
|  2.4 ค่าสาธารณูปโภค |  | 0.00 | 0.00 | **0.00** |
| **รวมงบดำเนินงาน**  |  | 0.00 | 0.00 | **0.00** |
| **3. งบลงทุน** |  |  |  |  |
|  3.1 ค่าครุภัณฑ์  | 0.00 |  |  | **0.00** |
|  3.2 ค่าสิ่งก่อสร้าง | 0.00 |  |  | **0.00** |
| **รวมงบลงทุน** | 0.00 |  |  | **0.00** |
| **4.อื่นๆ (ถ้ามี)** เช่น ค่าธรรมเนียมอุดหนุนสถาบัน  |  | 0.00 | 0.00 | **0.00** |
| **รวมแต่ละงวด** | **0.00** | **0.00** | **0.00** | **0.00** |

เอกสารแนบหมายเลข 4

**การรายงานความก้าวหน้าและผลงานของโครงการ**

 1) การรายงานความก้าวหน้า และรายงานการใช้จ่ายเงิน ผู้รับทุนต้องรายงานผลทุกๆ 6 (หก) เดือน ภายในระยะเวลา 30 (สามสิบ) วันหลังจากครบกำหนดเวลารายงานผล หรือตามระยะเวลาที่กองทุนกำหนด โดยผู้รับทุนต้องรายงานผลการดำเนินงานให้เป็นไปตามรูปแบบที่กำหนด พร้อมทั้งแนบเอกสารหน้าบัญชีธนาคาร เอกสารรายการเดินบัญชีธนาคาร และแบบรายงานผลผลิตโครงการวิจัย (ถ้ามี) เพื่อรายงานผลการดำเนินงานต่อคณะกรรมการกองทุนวิจัยให้ทราบต่อไป

2) รายงานวิจัยฉบับสมบูรณ์ ผู้รับทุนต้องนำส่งรายงานวิจัยฉบับสมบูรณ์ภายใน 30 (สามสิบ) วันหลังสิ้นสุดสัญญา ตามรูปแบบและเนื้อหาที่กำหนด พร้อมทั้งแนบแบบรายงานการใช้จ่ายเงิน แบบรายงานผลผลิตโครงการวิจัย บทความวิจัย หน้าบัญชีธนาคาร และรายการเดินบัญชีธนาคาร เพื่อเสนอต่อคณะกรรมการกองทุนวิจัยให้อนุมัติรายงานวิจัยฉบับสมบูรณ์และปิดโครงการ พร้อมกับอนุมัติการเบิกจ่ายเงินงวดสุดท้าย

กรณีที่หัวหน้าโครงการส่งล่าช้ากว่ากำหนด 180 (หนึ่งร้อยแปดสิบ) วัน โดยไม่มีเหตุสุดวิสัย หัวหน้าโครงการต้องยินยอมให้คณะกรรมการกองทุนวิจัยระงับการจ่ายเงินงวดสุดท้ายตามที่ระบุไว้ในเอกสารแนบท้ายหมายเลข 3 (การเบิกจ่ายงบประมาณ)

3) การปิดโครงการ และคืนเงินดอกเบี้ย เมื่อผู้รับทุนนำส่งเล่มรายงานวิจัยฉบับสมบูรณ์ และรายงานผลผลิตผ่านคณะกรรมการกองทุนวิจัยสถาบันเทคโนโลยีพระจอมเกล้าเจ้าคุณทหารลาดกระบังพิจารณาเป็นที่เรียบร้อยแล้ว ผู้รับทุนต้องดำเนินการปิดบัญชีโครงการนั้นๆ พร้อมทั้งจัดส่งเอกสารประกอบการปิดโครงการตามหลักเกณฑ์ที่กำหนด ภายใน 30 (สามสิบ) วันนับแต่วันที่ผู้ให้ทุนมีหนังสือแจ้งผลโครงการที่อนุมัติให้ดำเนินการปิดโครงการได้ ทั้งนี้ ผู้รับทุนต้องคืนเงินคงเหลือและดอกเบี้ย (ถ้ามี) ให้กับกองทุนวิจัยตามบัญชีที่กำหนด

 4) การติดตามและประเมินผลการวิจัย ผู้รับทุนต้องยินยอมและอำนวยความสะดวกให้ผู้ให้ทุนหรือผู้ที่ได้รับมอบหมายเข้าไปในสถานที่ทำการของผู้รับทุน หรือสถานที่ที่ทำการวิจัย เพื่อประโยชน์ในการติดตามและประเมินผลการวิจัยตามโครงการได้

5) ผู้ให้ทุนและผู้รับทุน ตกลงร่วมกันที่จะให้มีการประเมินคุณภาพผลงานวิจัยตามวิธีการที่ผู้ให้ทุนกำหนด ทั้งในระหว่างดำเนินการวิจัยตามโครงการ และ/หรือเมื่องานวิจัยเสร็จสิ้น และผู้รับทุนต้องปรับปรุงแก้ไขงานวิจัยตามที่ผู้ให้ทุนร้องขอ

6) โครงการวิจัยที่ได้รับการสนับสนุนเงินวิจัยและดำเนินการปิดโครงการเรียบร้อยแล้วนั้น ให้หัวหน้าโครงการคงสภาพชิ้นงานไว้อย่างน้อย 2 ปีเป็นต้นไป เพื่อให้สามารถนำผลงานเข้าร่วมแสดงผลงานวิจัยได้หากสถาบันฯ มีกำหนดการจัดโครงการแสดงผลงานวิจัยในรูปแบบโปสเตอร์ หรือรูปแบบอื่นๆ ตามที่สถาบันกำหนด รวมทั้งจัดให้มีการบันทึกขั้นตอนการดำเนินงานโครงการอย่างเป็นระบบและเก็บเอกสารหลักฐานที่เกี่ยวข้องทั้งหมดเป็นเวลาอย่างน้อย 10 (สิบ) ปีนับแต่วันที่การดำเนินงานโครงการเสร็จสิ้น

1/1